Maart 31, 2017 2 Comments
En hier is dit!!! My EERSTE kortverhaal-baba!! Vier maande gewag, maar vreeslik bly en dankbaar!!
Maart 31, 2017 Maart 31, 2017 4 Comments
Wie is Anzé Bezuidenhout?
Ek is eintlik 'n introvert wat nie graag oor myself gesels nie, dus is dit baie moeilik om iets oor myself te sê.
Ek is 'n plaasvrou met 'n groot liefde vir die Bosveld, maar ook 'n entrepreneur wat my eie padstal / kunswinkel (IetsiVanAls curios & biltong) bestuur en waarop ek geweldig trots is. Dáár omring ek my met mooi goed en mooi mense en dit maak my baie gelukkig. Ek het grootgeword op 'n plaas in Marble Hall-distrik, en later gematrikuleer aan Hoërskool Piet Potgieter in die voormalige Potgietersrus. Deesdae woon ek en my man Willie op 'n plaas op die Springbokvlakte, naby Modimolle(Nylstroom). Ons is al 34 jaar getroud en ons het drie dogters en vyf kleinkinders. My gesin is my rots en steunpilaar en hulle maak my lewe propvol mooi dinge. My woorde op papier is my asem en daarsonder sal my siel sterf. Deur my emosies in gedigte vas te vang is my manier om uiting te gee aan dit hier diep binne my (Veral omdat ek so n groot introvert is)
Ek het 'n webtuiste www.ink.org.za geskep waar ek aan enigeen met 'n besonderse liefde vir Afrikaans die geleentheid bied om hul liefde vir die taal uit te leef in gedigte, rubrieke, verhale en ook musiek en liriek. www.ink.org.za, is 'n waardevolle bymekaarkomplek vir enigeen wat in Afrikaans wil skep. Dit is interaktief en enige digter, skrywer of liriekskrywer kan hieraan deelneem. Op die webtuiste is daar ook maandelikse kompetisies. Die webtuiste het ook 'n biblioteek en 'n afdeling wat opleiding verskaf. Daar kan enigeen wat geregistreer het kom leer en die werk van ou en nuwe meesters lees. Ek glo vas aan die stelling dat kennis mag is en daarom deel die webtuiste dit gratis met enigeen wat geregistreer het. My liefde vir Afrikaans is my enigste vergoeding vir hierdie wonderlike hulpmiddel vir ander skrywers, digters en lesers.
Ek is 'n digter wat my diepste emosies oor elke denkbare gedagte op papier neerpen, dit is my manier om perspektief van die lewe te kry. Ek het tans 7 digbundels in die mark
1. Gebroke harts gebede
2. Ek (en jy) is susters van Eva – Bybelsevroue in n neutedop)
3. By die voete van my Skepper
4. Met my woorde as verfkwas
5. Revolusie in purper
6. Woorde is my asem
7. Wasem woorde uit my hart
1. Gebroke harts gebede is n bundel waar ek al die seer in my lewe vasgepen het sodat ek kon aanbeweeg.
2. Ek (en jy is susers van Eva is n bundel wat handel oor die lewens van die 43 vroue wat in die Bybel genoem word met Skrif verwysings.
3. By die voete van my Skepper is n Geestelike bundel.
4. Met my woorde as verfkwas is liefdes gedigte
5. Revolusie in purper is n mengelmoes gedigte oor alles in die lewe
6. Woorde is my asem is liefdes gedigte.
7. Wasem woorde uit my hart is n natuur bundel.
Alle bundels kan direk van my verkry word anzebez@gmail.com teen R200 wat posgeld insluit. Bundels kan ook vanaf Malherbe uitgewers aangekoop word http://www.malherbe-uitgewers.slimlifedevelopment.co.za/
Solank as wat ek kan onthou is woorde my asem en sonder dit sal my siel sterf, deur my emosies in gedigte vas te vang is my manier om uiting te gee aan dit hier diep binne my (Veral omdat ek so n groot introvert is)
Ek werk so gemiddeld 6 maande aan 'n boek
Heel eerste is dit deursettingsvermoë! Glo in jou drome. Ek het amper 40 jaar gewag voor ek genoeg selfvertroue gehad het om my woorde met die wêreld te deel, en van daar af is dit eenvoudig harde werk. Sodra jy so 120 gedigte gereed het (of 100 langer gedigte) moet jy dit saamvoeg in n word.doc in A5 formaat, dan begin die sif en herskryf, gaan elke gedig deur, lees eers van bo en dan van onder terug, so vang jou oog menige spelfoute. Maak seker jou gedig is woordekonomies en dat dit nie jou leser gaan verveel omdat dit 'n langdradige geskribbel is nie maw soos die engelse sê.. Kill your darlings
Ja (agv persoonlike omstandighede) vir n volle 3 jaar kon ek geen woorde op papier (of eers in my kop vorm) neerskryf nie, dit was die aakligste tyd in my lewe want alles het in my opgekrop. Ek het die Bybel gevat en al my geliefkoosde stukkies geneem en myself gedwing om 'n gedig oor elkeen te skryf, party het weke gevat maar ek het myself eenvoudig gedwing om elke dag ten minste 'n uur daaraan te spandeer, partydae het ek letterlik net gesit en lees met geen woorde om te skryf nie, met tyd het dit begin beter gaan en het my woorde weer begin vloei. Woorde kom tydens so n blok nie sommer net wonderbaarlik weer eendag terug nie, mens moet deur die emosies werk wat jou verhoed om te skryf.
Glo in jou talent, want dit kom van Bo en glo in jouself! Dan (dit klink soos n cliché) dra 'n notaboekie saam (of gebruik die notepad op jou selfoon) en skryf gedagtes, partymaal net 'n woord neer, dalk kan jy dit iewers in 'n gedig gebruik.
As dit enigsins moontlik kon wees met Jesus, daar is so baie om te vra en om dankie te sê vir Sy liefde en onuitputlike Genade.
As dit 'n mens moet wees sou ek by Elizabeth Eybers, Antjie Krog of Ingrid Jonker se voete gaan sit en al hulle kennis indrink ook prober uitvind hoe hulle gevoel en gedink het tydens sekere van hulle gedigte.
Maart 30, 2017 2 Comments
VONKGEDIG PRETUITDAGING 3
Boekmerk Tema -Boeke
vergete in die bladsye
van 'n boek, vervalle;
verlore in die dieptes
van 'n boekrak vol
sinne in geparste blomme,
bedek met stof en herinneringe
wag vir my om verlore
oomblikke terug te vat,
versamel en absorbeer
en idees vasgevang
binne die bindings,
met tyd gedruk
verlore in die bladsye
geboekmerk, vir ewig
"Ek gee toestemming dat hierdie skrywe op die geassosieerde blaaie en moontlik voortvloeiende media gepubliseer en uitgesaai mag word."
Gedagtes is woorde
hul omring jou waar jy is;
boeke in jou eie hande geskryf
is binne jou twee moue
die boek is jy;
mure rondom luister
hul ore reageer in ink
die mure is dun papier
nooit so leeg
as die effense beweging
oral waar jy beweeg
is papier rondom jou
jy's geweeg in ink
die oomblik tussen drome
laat jou gees lewendiger
as die klop van jou hart
want woorde beweeg
Boekmerk Tema -lees
Lees vir my raaisels en rympies
lees vir my stories
oor kastele en konings
seerowers en ridders,
lees vir my van jakkals en wolf
en draak-boek gevegte
lees vir my oor ruimteskepe,
van stories lank vergete
en wanneer jy klaar is-
lees hul asseblief weer
Maart 30, 2017 3 Comments
Maart 28, 2017 Leave a comment
Sluit aan, daar is so baie hulp vir skrywers:
Idiome, vaste uitdrukkings en voorsetsels
Deiksis en anaforiek
Woordeskat en woordkeuse
Ek is Lindie van Gass, 'n baie loud kaalvoetplaasmeisie, van net buite Mooinooi af.
In graad 6, want my juffrou het van toe af vir my vertel ek gaan 'n skrywer word eendag. Ek vrek oor die mag van woorde!
Gaan loer gerus na my blog, wat in die proses van verandering is, maar op die oomblik is dit nog cappuccinos.wordpress.com en my Facebook-blad en instagram-blad het gedigte op: Lindie van Gass en lindievangass_skryf
2 boeke. Rigtingbeneuk en Wintersvlei se Magic. Beide is jeugromanne, maar Rigtingbeneuk se storie is effens swaarder. Die blog se stories gaan oor 'normale mense wat inspireer'. Boeke is by my direk beskikbaar op die stadium.
Om so goed te wees met dinge verwoord, dat mense jou woorde wil gebruik om 'n gevoel te beskryf. Nes ons almal Antjie Krog se 'en my reis kom tot 'n einde' versie wil sing wanneer ons liefde kry.
Mense. Mense en woorde. Want beide hierdie kan die lelikste, maar ook die mooiste dinge in die wêreld wees.
Ek vrek oor lees (natuurlik). Ek is ook 'n wynliefhebber en verskriklik sosiaal. Baie lief vir die platteland en die natuur.
Hoe kies mens 'n gunsteling boek? Ek dink top 3: 1. A million little pieces – James Frey (want dit het my hele uitkyk op lewe verander)
2. A little life – want, wow. Lees dit.
3. The Last Lecture – dit het my baie geleer!
Ek wil nog bittergraag Italië en Switzerland toe. Italië om Italiaans te leer praat en Switzerland om te sien of die alpe regtig so inspirerend is.
In koffiewinkels. Tyd is redelik irrelevant vir my.
Soveel moontlik skryfkursusse doen sonder om te stress oor waar die aandete vandaan gaan kom en wie die huur gaan betaal.
Verandering is gereeld nodig.
As dit binne jou kapasiteit is, neem verantwoordelikheid daarvoor.
Ek lag vir byna enige iets, so eerlikwaar, enige iets.
Ongelukkig? Om oor geloop te word.
Maart 28, 2017 Maart 28, 2017 Leave a comment
Dankie Leoni Benghiat van SA Vryskutskrywers
Hoofletters (Engels: "Capital letters") sluit die alfabetletters A, B, C, …Z in (ASCII kode 65 tot 90) en sluit a, b, c, … z uit.
'n Sin begin altyd met 'n hoofletter, met uitsondering waar 'n sin met 'n begin, maar dan word die eerste woord na die 'n wel met 'n hoofletter geskryf. Bv. 'n Appel is rooi.
Wanneer hoofletters gebruik word in die middel van 'n sin[wysig]
Daevan die week – bv Maandag, Dinsdag, ens.
Maandevan die jaar – bv Februarie, April, Desember, ens.
Eerste letter van 'n kolpunt ("bullet")(uitgesluit 'n)
Planete en sterrestelsels– bv, Mercurius, Venus, Melkweg, Andromeda-sterrestelsel, ens. LW dat die son en die maan en die aarde met kleinletters geskryf word. Hierdie woorde is selfstandige naamwoorde. Die feit dat die lidwoord, "die" vooraan geskryf word, bevestig dit.
Historiese en geologiese tydperke– bv die Ystydperk, die Middeleeue, die Steentydperk, die Reformasie, die Renaissance, die Kambriese Periode, Oerknal, ens.
Tale– bv Afrikaans, Engels, Duits, ens.
Handelsmerke– bv Coca-Cola, DaimlerChrysler, Intel, Kodak, Lycra, Microsoft, Toyota en Volkswagen.
Universiteitsgrade– bv, Baccalaureus in Kuns, Baccalaureus in Besigheid, Wetenskap, Meesters in Wetenskap, Doktors in Filosofie, ens.
Oorloë– bv die Angolese Oorlog of Bosoorlog, die Eerste Wêreldoorlog, die Golfoorlog, die Viëtnam-oorlog, maar die oorlog in Italië.
Wanneer hoofletters nie gebruik word in die middel van 'n sin nie[wysig]
Akademiese vakke– rekenkunde, biologie, chemie, aardrykskunde, geskiedenis, wiskunde, fisika, behalwe taalvakke soos Afrikaans, Engels en Zoeloe.
Algemene kartografiese terme– bv ewenaar, breedtegraad, lengtegraad.
Algemene chemiese, tegniese, finansiële en regsterme– bv balansstaat, butanol, kontantvloei, katalise, ingenieurskontrak, etanol, regsgeding, polipropileen, raffinaderye, opbrengs op ekwiteit en volhoubare ontwikkeling – tensy dit eiendomsreg name is, soos Chevron se Isokraking tegnologie™ en Sasol Advanced Synthol™ reaktor.
Maatskappy departemente, forums en komitees– bv raad van direkteure, bekendmaking werkgroep, groep finansiële afdeling, groep menslike hulpbronne-afdeling, gelyke indiensnemingsforum, interne ouditkomitee en korporatiewe bestuurskomitee.
Kompasrigtings– bv, oos, noord, noord-ooste, suid, suid-wes en wes, behalwe waar hierdie verwys na die groot subkontinentale streke soos Suid-Afrika, Oos-Afrika, Noord-Wes-Europa en Suid-Oos-Asië.
Geldeenhede– bv, dollar, euro, kroon, pond, pula, rand, sjilling, jen en yuan.
Werkstitels en beroepe– bv, rekenmeester, prokureur, voorsitter, uitvoerende hoof, direkteur, ingenieur, algemene bestuurder, geoloog, bestuurder, besturende direkteur, president, veiligheidsverteenwoordiger en vise-president.
Gedeeltes van lande, state, provinsies, lande en metropolitaanse gebiede– byvoorbeeld, die suide van China, oostelike Duitsland, suidelike kus van die Wes-Kaap, die suide van Kalifornië en noord Hampshire, maar let op woordeboekgespesifiseerde uitsonderings soos "Londen's West End".
As 'n reël, kapitaliseer ons nie die meeste interne komitees en ander organisasies of eenhede nie, soos bv:
Let ook op: Internet word met hoofletters geskryf, maar intranet nie. Ons skryf Wêreld Wye Web, maar webcam, webcast, weblog, webmeester, webbladsy.
Moet dit nie gebruik nie Gebruik dit
Wanneer na die formele naam van 'n spesifieke organisasie verwys word, kapitaliseer ons die eerste letter van elke hoof woord, soos bv New York Aandelebeurs of Londense Aandelebeurs. Wanneer daar egter na meer as een verwys word, skryf ons New York en Londen aandelebeurse.